Bosna i Hercegovina Bosnia and Herzegovina

Federacija Bosne i Hercegovine Federation of Bosnia and Herzegovina

Zeničko - dobojski kanton Zenica - Doboj Canton

**OPĆINA BREZA MUNICIPALITY OF BREZA**

Općinski načelnik Municipal Mayor

Na osnovu člana 13. Zakona o principima lokalne samouprave u Federaciji Bosne i Hercegovine („Službene novine Federacije BiH“ broj: 49/06 i 51/09), člana 39. Statuta Općine Breza („Službeni glasnik Općine Breza“, broj 7/21), Budžeta Općine Breza za 2023. godinu, člana 37. Odluke o izvršavanju Budžeta Općine Breza za 2023. godinu (“Službeni glasnik Općine Breza”, broj 10/22), Odluke o načinu i postupku raspodjele sredstava za finansiranje sportskih aktivnosti („Službeni glasnik Općine Breza“, broj 4/21), Odluke o izmjenama Odluke o načinu i postupku raspodjele sredstava za finansiranje sportskih aktivnosti („Službeni glasnik Općine Breza“ broj 7/21) i Odluke o dopunama Odluke o načinu i postupku raspodjele sredstava za finansiranje sportskih aktivnosti („Službeni glasnik Općine Breza“ broj 6/23), Općinski načelnik objavljuje:

# J A V N I P O Z I V

**Za dostavljanje prijava za dodjelu sredstava za podršku realizaciji projekta iz**

**oblasti sportske infrastrukture iz Budžeta Općine Breza za 2023. godinu.**

**I**

**(Predmet javnog poziva)**

Raspisuje se Javni poziv za dostavljanje prijava za dodjelu sredstava iz Budžeta Općine Breza za 2023. godinu sa pozicije „Transfer za podršku realizaciji projekata iz oblasti sportske infrastrukture“, a u skladu sa Odlukom o načinu i postupku raspodjele sredstava za finansiranje sportskih aktivnosti („Službeni glasnik Općine Breza“, broj 4/21), Odlukom o izmjenama Odluke o načinu i postupku raspodjele sredstava za finansiranje sportskih aktivnosti („Službeni glasnik Općine Breza“ broj 7/21) i Odluke o dopunama Odluke o načinu i postupku raspodjele sredstava za finansiranje sportskih aktivnosti („Službeni glasnik Općine Breza“ broj 6/23).

**II**

**(Raspodjela sredstava)**

Raspodjela sredstava za podršku realizaciji projekata iz oblasti sportske infrastrukture vršit će se prema Programu utroška sredstava koji na prijedlog Komisije za način i postupak raspodjele sredstava za infrastrukturne projekte i Općinskog načelnika usvaja Općinsko vijeće, a na osnovu raspoloživih sredstava planiranih u Budžetu Općine Breza za 2023. godinu u okviru tekućeg transfera.

**III**

**(Pravo sudjelovanja na Javnom pozivu)**

1. Pravo na sudjelovanje u Javnom pozivu imaju nositelji sportskih aktivnosti na području općine Breza ako ispunjavaju sljedeće uslove:
2. da su osnovani i registrovani u BiH,
3. da imaju sjedište na području Općine Breza,
4. da ih vode i predstavljaju državljani BiH,
5. da ne obavljaju poslove i aktivnosti u ime neke političke stranke,
6. da su opravdali namjenski utrošena sredstva iz prethodne godine, koja su im dodijeljena iz Budžeta Općine Breza.
7. Nositelji sportskih aktivnosti u smislu stava 1. ovog člana su:
8. sportski klubovi,
9. sportski klubovi i udruženja lica sa tjelesnim onesposobljenjima,
10. sportska društva,
11. sportski savezi,
12. škole sporta i druga pravna lica koja obavljaju djelatnost iz područja tjelesnog odgoja i sporta.

**IV**

**(Predmet finansiranja)**

Pravo podnošenje prijava na dodjelu novčanih sredstava su nositelji sportskih aktivnosti iz člana III. ovog poziva čije aktivnosti se odnose na realizaciji projekte iz oblasti sportske infrastrukture.

**V**

**(Potrebna dokumentacija)**

Svi podnositelji prijava za dodjelu novčanih sredstava, a u vezi aktivnosti iz člana IV. obavezni su dostaviti sljedeću dokumentaciju:

1. Elektronski popunjen prijavni obrazac, potpisan i ovjeren pečatom pravne osobe,
2. Uvjerenje o poreznoj registraciji - ID broj,
3. Izvod iz registra udruženja (ne stariji od tri mjeseca),
4. Rješenje o razvrstavanju prema djelatnosti izdatog od nadležnog zavoda za statistiku,
5. Potvrdu poslovne banke o vlasništvu i broju transakcijskog računa i da isti nije blokiran (ne stariji od tri mjeseca),
6. Detaljan opis projekta,
7. Bilans stanja i bilans uspjeha za 2022. godinu.
8. Dokaz o vlasništvu sportskog objekta ili ugovor o korištenju istog.

Svi dokumenti koji se predaju moraju biti originalni ili ovjerene fotokopije ne starije od tri mjeseca.

**VI**

**(Kriteriji za raspodjelu sredstava)**

Opći kriteriji za raspodjelu sredstava za infrastrukturne projekte u oblasti sporta u okviru tekućeg transfera su;

1. Kvalitet kandidovanog projekta,
2. Dokaz o udjelu osiguranih sredstava za finansiranje predmetnog projekta/izjava,
3. Dokaz o vlasništvu sportskog objekta ili ugovor o korištenju istog.

Posebni kriteriji za raspodjelu sredstava za infrastrukturne projekte u oblasti sporta u okviru tekućeg transfera su;

1. Obim korištenja objekta i broj aktivnih korisnika/takmičarskih selekcija,
2. Namjena sportskog objekta,

**VII**

**(Postupanje sa nepotpunim prijavama)**

Prijave sportskih klubova, saveza i drugih aplikanata koji se prijavljuju za dodjelu finansijskih sredstava koje budu nepotpune, i ne budu sadržavale sve tražene podatke neće se uzimati u razmatranje.

Korisnici koji su koristili sredstva iz Budžeta Općine Breza u prethodnim godinama, dužni su u svojim arhivama i blagajnama posjedovati i čuvati finansijske dokumente kojima se dokazuje utrošak sredstava, te su obavezni na zahtjev Općine Breza kao i drugih nadležnih organa, iste dostaviti na uvid.

**VIII.**

**(Preuzimanje obrazaca i trajanje Javnog poziva)**

Javni poziv kao i potrebni obrasci za prijavu mogu se preuzeti na službenoj web stranici Općine Breza [www.breza.gov.ba](http://www.breza.gov.ba/).

Javni poziv ostaje otvoren **8 dana** od dana objavljivanja na Oglasnoj tabli Općine Breza i službenoj stranici Općine Breza [www.breza.gov.ba](http://www.breza.gov.ba/).

Prijave na Javni poziv sa potrebnom dokumentacijom dostaviti direktno u Centar za pružanje usluga građanima Općine Breza (šalter sala) ili putem pošte u zatvorenoj koverti sa naznakom;

* „Prijava za dodjelu sredstava za podršku realizaciji projekta iz oblasti sportske infrastrukture iz Budžeta Općine Breza za 2023. godinu, **„NE OTVARATI**“ na adresu:

**Općina Breza,**

**Bogumilska br. 1**

**Centar za pružanje usluga građanima – šalter sala**

**NAPOMENA:**

Svi dokumenti koji se predaju moraju biti originalni ili ovjerene fotokopije ne starije od tri mjeseca. Nepotpune, neblagovremene i neuredne prijave neće se uzimati u razmatranje.

Broj: 01/2-04-2781-1/2023

Breza, 14.09.2023. godine

Dostavljeno;

1 x Radio Breza Općinski načelnik

1 x Oglasna ploča

1 x web stranica Općine Breza M.P. Vedad Jusić

1 x a/a